internet vaartha 254 Views
మొహాలీ : వరల్డ్‌ టి20 గ్రూప్‌-2 నుంచి నాకౌట్‌ రేస్‌ నుంచి పాకిస్థాన్‌ వైదొలగింది.ఇప్పటికే వరుసగా మూడు మ్యాచ్‌లు ఓడిపోయి బంగ్లాదేశ్‌ టోర్నీ నుంచి నిష్క్రమించగా, తాజాగా ఆస్ట్రేలియా చేతిలో ఓటమితో పాకిస్థాన్‌ 2 పాయింట్లు కూడా అదే బాట పట్టింది.కాగా ఈ గ్రూపు టాపర్‌ న్యూజిలాండ్‌ 6 పాయింట్లతో హ్యాట్రిక్‌ విజయంతో సెమీస్‌కు దూసుకెళ్లగా మరో బెర్త్‌ కోసం ఈ గ్రూప్‌ నుంచి ఆస్ట్రేలియా 4 పాయింట్లు,భారత్‌ 4 పాయింట్లతో రేసులో మిగిలారు.టీమిండియా సెమీస్‌ చేరాలంటే ఆదివారం మొహాలీలో ఆస్ట్రేలియాతో జరిగే చివరి లీగ్‌ మ్యాచ్‌లో గెలిచి తీరాలి.ఈ మ్యాచ్‌లో ధోనీ సేన గెలిస్తే గ్రూపు-2లో భారత్‌ ద్వితీయ స్థానంలో నిలిచి నాకౌట్‌ బెర్త్‌ దక్కించుకుంటుంది.కాగా మ్యాచ్‌ రద్దయితే టీమిండియాకు నిరాశ తప్పదు.అప్పుడు భారత్‌ ఆసీస్‌ ఒక్కొక్కరు 5 పాయింట్లతో సమానంగా ఉంటారు.అయితే భారత్‌ కంటే మెరుగైన రన్‌రేట్‌ ఉన్న కంగారూలు సెమీస్‌కు వెళ్తారు.కాబట్టి సెమీస్‌ చేరాలంటే భారత్‌ ఆసీస్‌పై గెలిచి తీరాలి.ఇక పాల్‌ లీగ్‌ దశలో నాలుగు మ్యాచ్‌లు ఆడి ఇంటిదారి పట్టింది.న్యూజిలాండ్‌,బంగ్లాదేశ్‌ మధ్య ఒక మ్యాచ్‌ జరగాల్సి ఉన్నా అది నామమాత్రమే.మెరుగైన రన్‌రేట్‌ ఉన్న కివీస్‌,ఈ మ్యాచ్‌ ఫలితంతో సంబంధం లేకుండా గ్రూప్‌లో అగ్రస్థానంలో ఉంటుంది.